[{"text_idx": "#000006", "text": "Llyfrgell yr Archwiliad: Dogfennau Craidd"}, {"text_idx": "#000029", "text": "Codiad yn Lefel y Mo\u0302r"}, {"text_idx": "#000032", "text": "Newid Hinsawdd a Hawliau Plant"}, {"text_idx": "#000039", "text": "Mae Oriel y Parc yn adeilad anhygoel ac arloesol sydd wedi ei chuddio yn y tirlun."}, {"text_idx": "#000040", "text": "Mae\u2019r adeilad yn rhywbeth byw sy\u2019n anadlu ac mae\u2019n cyfrannu at y tirlun mewn ffordd esthetaidd ac ymarferol."}, {"text_idx": "#000041", "text": "Dan gochl ei cheinder y mae\u2019r dechnoleg wyrdd ddiweddaraf yn gweithio\u2019n galed i ddarparu amgylchedd cyfforddus a chynaliadwy."}, {"text_idx": "#000042", "text": "Pren Cymreig\u200b: Pren yw un o brif ddeunyddiau\u2019r strwythur hwn. O\u2019r fframwaith pren sy\u2019n cynnal yr adeilad i risiau\u2019r oriel, cafwyd hyd i\u2019r holl bren mewn modd cynaliadwy."}, {"text_idx": "#000043", "text": "Carreg\u200b: Gwnaed y colofnau sy\u2019n cynnal to Oriel y Parc a\u2019r blociau sy\u2019n capio\u2019r waliau amgylchynol o lwch carreg. Fe\u2019i gwneir trwy falu gwastraff carreg, ei gymysgu gyda cement a\u2019i fowldio i mewn i siapiau clo ar gyfer adeiladu. Er ei fod mor gadarn a\u0302 charreg, mae\u2019n haws a rhatach i\u2019w fowldio.\u200b Daeth y cerrig a ddefnyddiwyd i adeiladu\u2019r tw\u0302r a\u2019r estyniad o hen adeiladau adfeiliedig lleol.\nInswleiddio Gwla\u0302n:\u200b Deunydd naturiol yw gwla\u0302n a ddaw o adnodd adnewyddadwy ac mae\u2019n fwy ynni-effeithlon i\u2019w gynhyrchu fel deunydd inswleiddio na deunyddiau synthetig.\u200b Mae llawer iawn o ddeunyddiau inswleiddio wedi\u2019u gosod yn sylfeini a waliau Oriel y Parc er mwyn gwarchod ynni.\u200b Mae gwla\u0302n hefyd yn helpu i reoli lefelau lleithder yr adeilad, gan ei helpu i oeri yn yr haf a gwresogi yn y gaeaf."}, {"text_idx": "#000044", "text": "Dechreuwyd y gwaith adeiladu yn 2007 ac agorodd y canolfan ei ddrysau yng Ngorffennaf 2008. Mae\u2019r datblygiad newydd yn cyfuno hen ganolfan ymwelwyr y Parc Cenedlaethol, a adeiladwyd ym 1999, ac adeilad llawer mwy o faint sy\u2019n cynnwys dwy oriel newydd."}, {"text_idx": "#000045", "text": "Dyluniwyd Oriel y Parc i ddefnyddio ein hadnoddau naturiol, sef yr haul, y glaw a\u2019r llystyfiant brodorol, i ostwng ein defnydd o bw\u0302er a dw\u0302r wedi ei brosesu."}, {"text_idx": "#000046", "text": "Er mwyn lleihau defnyddio dw\u0302r y prif gyflenwad a helpu i leihau\u2019r straen ar adnoddau dw\u0302r, rydyn ni wedi gosod tanc storio enfawr sy\u2019n dal 18,000 litr o dan y clos yn y blaen. Pan mae\u2019n bwrw glaw, mae\u2019r dw\u0302r glaw yn cael ei sianelu i mewn i\u2019r tanc a chaiff ei ddefnyddio i fflysio\u2019r toiledau."}, {"text_idx": "#000047", "text": "Mae hyn hefyd yn atal dw\u0302r ffo o\u2019r adeilad rhag gorlethu\u2019r cwteri lleol ac achosi llifogydd storm."}, {"text_idx": "#000048", "text": "Mae gorweddiad yr adeilad, ynghyd a\u0302\u2019i mas thermol enfawr, yn sicrhau ein bod yn manteisio i\u2019r eithaf ar wres yr haul. Mae sia\u0302p crwm yr adeilad wedi\u2019i ddylunio i ddal yr haul fel ei fod yn cynhesu\u2019r wal fewnol o doriad gwawr hyd at fachlud haul ac felly mae\u2019n rhyddhau\u2019r gwres gan bwyll drwy gydol y dydd."}, {"text_idx": "#000049", "text": "Mae ochr ddeheuol yr adeilad yn uchel ac yng ngolwg yr haul. Mae\u2019r ochr ogleddol yn isel gyda bondo llydan ac felly mae\u2019n ardal oerach a chysgodlyd sy\u2019n darparu cartref delfrydol i wennoliaid sy\u2019n nythu. Gan ddefnyddio awyrellau lwfer, mae aer naturiol yn gallu llifo trwy\u2019r adeilad os dymunir."}, {"text_idx": "#000050", "text": "Mae\u2019r defnydd o olau naturiol, bylbiau golau ynni isel a botymau synhwyro symudiadau yn sicrhau bod y defnydd o ynni yn lleihau."}, {"text_idx": "#000051", "text": "Mae\u2019r rhan fwyaf o doeau yn dywyll ac yn amsugno gwres sy\u2019n achosi dosbarthu gwres anwastad. Mae toeau gwyrdd yn torri lawr ar yr amsugno gwres ac yn hytrach, yn darparu inswleiddio effeithiol oddi wrth yr oer yn y gaeaf a gwres yr haul yn yr haf. Mae dw\u0302r glaw yn trylifo yn araf drwy\u2019r pridd, ac felly yn atal dw\u0302r ffo o\u2019r adeilad i orlwytho\u2019r draeniau lleol ac achosi fflachlifoedd."}, {"text_idx": "#000052", "text": "Er mwyn lleihau ein dibyniaeth ar ffynonellau ynni anadnewyddadwy a\u2019n allyriadau carbon deuocsid, mae\u2019r adeilad yn dibynnu ar dair ffynhonnell ynni adnewyddadwy i gyflawni eu gofynion ynni. Mae pwmp yn codi gwres yr haul o\u2019r ddaear. Mae celloedd ffotofoltaidd yn trosi golau ddydd i mewn i drydan. Yn ogystal a\u0302 chelloedd ffotofoltaidd, mae paneli solar sydd wedi\u2019u gosod ar y to yn generadu dw\u0302r twym trwy harneisio pw\u0302er yr haul."}, {"text_idx": "#000053", "text": "Darganfyddwch fwy am Oriel y Parc"}, {"text_idx": "#000058", "text": "Digwyddiadau yn Oriel y Parc"}, {"text_idx": "#000060", "text": "Ar Benrhyn Tyddewi, mae yna gyfoeth o lefydd i ymweld a\u0302 nhw a gweithgareddau i\u2019w gwneud."}, {"text_idx": "#000061", "text": "Y Ganolfan Ymwelwyr a'r Siop"}, {"text_idx": "#000063", "text": "Mae Caffi Pilgrims yn Oriel y Parc ar agor saith diwrnod yr wythnos trwy gydol y flwyddyn."}, {"text_idx": "#000064", "text": "Mae yna Oriel Tirlun o'r radd flaenaf hefyd, sy'n arddangos celf ac arteffactau o gasgliadau Amgueddfa Cymru."}, {"text_idx": "#000065", "text": "The Discovery Room is spacious and an entire glass wall allows natural light to flood in, whilst the St Davids Room is the perfect environment for a p..."}, {"text_idx": "#000072", "text": "Mae cwcis swyddogaethol yn helpu i gyflawni rhai swyddogaethau fel rhannu cynnwys y wefan ar lwyfannau cyfryngau cymdeithasol, casglu adborth, a nodweddion trydydd parti eraill."}]